CELEX: 32021R0723
Language: bg
Date: 2021-02-26 00:00:00
Title: Делегиран регламент (ЕС) 2021/723 на Комисията от 26 февруари 2021 година за допълване на Регламент (ЕС) 2019/787 на Европейския парламент и на Съвета по отношение на създаването на публичен регистър, в който са изброени органите, определени от всяка държава членка да упражняват надзор върху процесите на отлежаване на спиртните напитки

5.5.2021   
               
               
                  BG
               
               
                  Официален вестник на Европейския съюз
               
               
                  L 155/1
               
            
         ДЕЛЕГИРАН РЕГЛАМЕНТ (ЕС) 2021/723 НА КОМИСИЯТА
         от 26 февруари 2021 година
         за допълване на Регламент (ЕС) 2019/787 на Европейския парламент и на Съвета по отношение на създаването на публичен регистър, в който са изброени органите, определени от всяка държава членка да упражняват надзор върху процесите на отлежаване на спиртните напитки
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/787 на Европейския парламент и на Съвета от 17 април 2019 г. за определението, описанието, представянето и етикетирането на спиртни напитки, за използването на наименованията на спиртните напитки при представянето и етикетирането на други храни, за защитата на географските указания на спиртни напитки, за използването на етилов алкохол и дестилати от земеделски произход в алкохолните напитки и за отмяна на Регламент (ЕО) № 110/2008 (1), и по-специално член 19, параграф 2 от него,
         като има предвид, че:
         
                     (1)
                  
                  
                     В член 13, параграф 6 от Регламент (ЕС) 2019/787 се изисква операциите по отлежаване на спиртните напитки да протичат под финансовия надзор на държава членка или под надзор, който осигурява равностойни гаранции.
                  
               
                     (2)
                  
                  
                     За тази цел всяка държава членка определя органите, които отговарят за надзора на тези процеси на отлежаване, и информира за това Комисията, за да може тя да създаде публичен регистър, в който са изброени тези определени органи.
                  
               
                     (3)
                  
                  
                     За тази цел е целесъобразно да се определят правила относно създаването на този публичен регистър.
                  
               
                     (4)
                  
                  
                     Настоящият регламент следва да се прилага от 25 май 2021 г. в съответствие с член 51, параграф 3 от Регламент (ЕС) 2019/787,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Публичен регистър, в който са изброени органите, определени да упражняват надзор върху процесите на отлежаване на спиртните напитки
            
               1.   Въз основа на уведомленията, направени от държавите членки в съответствие с член 1, параграф 1 от Регламент за изпълнение (ЕС) 2021/724 на Комисията (2), Комисията изготвя и актуализира списък на органите, определени да упражняват надзор върху процесите на отлежаване на спиртните напитки.
            
            
               2.   Комисията създава публичен регистър, съдържащ актуализирания списък на органите, определени да упражняват надзор върху процесите на отлежаване. Този регистър е под формата на обществено достъпна електронна база данни.
            
         
         
            Член 2
            Влизане в сила и прилагане
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 25 май 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 26 февруари 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 130, 17.5.2019 г., стр. 1.
         
            (2)  Регламент за изпълнение (ЕС) 2021/724на Комисията от 3 март 2021 г. за определяне на правила за прилагането на Регламент (ЕС) 2019/787 на Европейския парламент и на Съвета относно информацията, която държавите членки предоставят на Комисията по отношение на органите, определени да упражняват надзор върху процесите на отлежаване на спиртните напитки, и компетентните органи, отговарящи за гарантиране на съответствието с посочения регламент (вж. стр. 3 от настоящия брой на Официален вестник).